b'\n_START_ARTICLE_\nCerkev sv. Jere, Trdinov vrh\n_START_SECTION_\nZgodovina\n_START_PARAGRAPH_\nV listini iz 3. septembra 1447, v kateri se cerkev prvi\xc4\x8d omenja, sta Friderik II. Celjski in njegov sin Ulrik II. Kartuziji Pleterje podarila skrbni\xc5\xa1tvo nad samostanskimi gozdovi na Gorjancih. Cerkev je hkrati ozna\xc4\x8devala mejo pleterske gozdne posesti, kjer so se po urbarju kostanjevi\xc5\xa1kega gospostva iz leta 1625 stikale meje kostanjevi\xc5\xa1kega, pleterskega, \xc5\xbeumber\xc5\xa1kega in mehovskega de\xc5\xbeelnosodnega okraja. Cerkev je bila takrat \xc5\xbee v slabem stanju. Zato in zaradi bli\xc5\xbeine uskokov so bogoslu\xc5\xbena obla\xc4\x8dila in zvon prenesli v cerkev sv. Janeza v Gabrje._NEWLINE_Po Valvasorju naj bi bila cerkev sv. Jere zaslu\xc5\xbena za mnoge \xc4\x8dude\xc5\xbene ozdravitve. Tam naj bi namre\xc4\x8d spregledali slepi in shodili hromi._NEWLINE_Ostaline cerkve so bile leta 2012 obnovljene in narejena je bila nova streha. 30. junija 2013 je bila slovesna sveta ma\xc5\xa1a z blagoslovitvijo cerkve, ki jo je vodil novome\xc5\xa1ki \xc5\xa1kof Andrej Glavan, sodelovali pa so tudi predstavniki Gr\xc5\xa1kokatoli\xc5\xa1ke cerkve s hrva\xc5\xa1ke strani. Sledil je kulturni program, ki je bil namenjen tudi proslavi ob vstopu Hrva\xc5\xa1ke v Evropsko unijo naslednji dan (1. julija).'